กิมเอ็งชี้DW สูงไร้พื้นฐาน ราคาขึ้นให้ทิ้ง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — DW เสี่ยงสุดๆ กิมเอ็งยันลดพอร์ต แนะอาศัยจังหวะราคาพุ่งขายหลีกเลี่ยงลงทุน
บริษัทหลักทรัพย์ (บล.) กิมเอ็ง (ประเทศไทย) หรือ KEST โบรกเกอร์ที่มีส่วนแบ่งตลาดด้านนายหน้าซื้อขายหุ้นสูงสุดที่สุด ออกบทวิเคราะห์ว่ายังมีมุมมองเดิม ให้ลดพอร์ตการลงทุนในใบสำคัญแสดงสิทธิอนุพันธ์อ้างอิงหุ้นสามัญ (DW) และให้อาศัยจังหวะที่ราคา DW ปรับตัวขึ้น ขายและลดพอร์ต
ทั้งนี้ ในตลาดมี DW ทั้งหมด 17 ตัว กิมเอ็งแนะนำให้ขายและหลีกเลี่ยงลงทุนทุกตัว ยกเว้นตัวที่อ้างอิงหุ้นบริษัท อินโดรามา เวนเจอร์ส (IVL) เนื่องจากฝ่ายวิจัยของบริษัทไม่มีบทวิเคราะห์ด้านปัจจัยพื้นฐานสำหรับหุ้น IVL
นักวิเคราะห์ บล.กิมเอ็ง กล่าวว่า ขณะนี้ DW ไม่มีปัจจัยพื้นฐานสนับสนุน ทำให้มีความเสี่ยงขาลงสูงมากในภาวะตลาดหุ้นพักฐานหรือปรับฐาน ดังนั้นกลยุทธ์ที่เหมาะสมขณะนี้คือการลงทุนในหุ้นแม่โดยตรงหรือรอจังหวะเข้าซื้อ DW เมื่อราคาปรับตัวลง
“เราคาดว่า DW มีความเสี่ยงที่จะปรับตัวลงจากราคาปัจจุบันประมาณ 1055% ภายใต้สมมติฐานราคาหุ้นแม่ล่าสุด” นักวิเคราะห์ บล.กิมเอ็ง กล่าว
วันที่ 13 ต.ค.ที่ผ่านมา ดัชนีหุ้นพุ่งแรงกว่า 15 จุด ส่งผลให้นักลงทุนหันมาเก็งกำไร DW หลายตัว และสนับสนุนราคาดีดขึ้นแรงตามหุ้นแม่ โดยเฉพาะตัวที่ราคายังไม่ได้ปรับตัวขึ้นก่อนหน้านี้ อาทิ IVL01PA ปิดที่ 1.55 บาท เพิ่มขึ้น 0.40 บาท หรือ 34.78% และ PTT13CC บวก 11% ปิดที่ 3.70 บาท แม้ว่ายังติดบัญชีต้องวางเงินสดทั้ง 100% ก่อนสั่งซื้อ (แคชบาลานซ์) ก็ตาม